Userkafas

Userkafas (Ogserkeris, Veserkafas, m. 2491 m. pr. m. e.) – pirmasis penktosios Egipto dinastijos faraonas. Valdė 2498 – 2491 m. pr. m. e., t. y. 7 (pagal kitą var. 28) metus. Jo pastatytos piramidės kompleksas Sakaroje skiriasi nuo praėjusios dinastijos savo dydžiu. Jas lyginant aiškiai matosi, kad Userkafo piramidė yra mažesnė. Vietoje to didelis dėmesys skirtas laidotuvių šventyklai, kuri buvo žymiai turtingesnė savo dekoracijomis už iki tol buvusias. Šventyklos kieme pastatyta milžiniška faraono statula.

Manoma, kad jis buvo faraono Sahurės ir Neferirkarės (Kakai) tėvas. Userkafo sostą paveldėjo Sahurė. Kitas variantas, kurį pateikia Vestkaro papirusas, kad pirmieji trys penktosios dinastijos valdovai buvo broliai, Khenkaus I karalienės sūnūs.

Egipto faraonai